โบรกฯคัด 12 หุ้นเด่น! หลังคสช.งัด ม.44 ยกเว้นกฎหมายผังเมือง
โบรกฯ BWG-GENCO-SAMART-TPCH-GUNKUL-PSTC-IFEC-EPCO-TSE-SOLAR-BCP และ AKR รับผลดี คสช.ใช้ ม.44 ยกเว้นกฎหมายผังเมือง สำหรับการประกอบกิจการบางประเภท (พลังงานทางเลือก) 
21 ม.ค. 2559

บล.โนมูระ ระบุในบทวิเคราะห์วันนี้ (21 ม.ค.) ว่า คณะรักษาความสงบแห่งชาติ (คสช.) ใช้มาตรา 44 ให้ยกเว้นกฎหมายผังเมือง หนุนหุ้นกลุ่มพลังงานทดแทนประกาศยกเว้นกฎหมายบังคับใช้ผังเมืองรวม สำหรับกิจการพลังงานในแผน PDP 2015 คณะรักษาความสงบแห่งชาติ (คสช.) ในประกาศราชกิจจานุเบกษา ฉบับวันที่ 20 ม.ค.59 ใช้มาตรา 44 ให้ยกเว้นกฎหมายการบังคับใช้ ผังเมืองรวม สำหรับการประกอบกิจการบางประเภท (พลังงานทางเลือก)
โดยเน้นย้ำในด้านความต้องการใช้ไฟฟ้าเติบโตอย่างต่อเนื่องและมีแนวโน้มสูงขึ้นในอนาคตรวมถึงปัญหาขยะมูลฝอยเป็นวาระแห่งชาติ ให้ทุกภาคส่วนสามารถเดินตามนโยบายแผนพัฒนากำลังผลิตไฟฟ้าของประเทศไทย PDP 2558-2579 ของภาครัฐได้ต่อเนื่อง โดยแบ่งออกเป็น
1) กิจการด้านพลังงานทางเลือก การควบคุมบริหารจัดการน้ำมันและเชื้อเพลิงและกิจการอื่นที่เป็นส่วนหนึ่งของการผลิตขนส่ง และระบบจำหน่ายพลังงานตามแผน มีผลบังคับใช้ภายในหนึ่งปี
2) กฎหมายการประกอบกิจการโรงงานลำดับที่ 89, 101, 105, 106 คือกลุ่มบริการบำบัด และกำจัดกากอุตสาหกรรม มีผลบังคับใช้ทันที คือกลุ่มผู้ประกอบการขยะ และโรงไฟฟ้าขยะ
ทั้งนี้ ฝ่ายวิจัยมีมุมมองเชิงบวก ต่อการอนุมัติยกเว้นกฎหมายผังเมืองรวม เป็นการฟื้นความเชื่อมั่นของผู้ประกอบการพลังงานทดแทน ว่าทางภาครัฐได้เล็งเห็นถึงความสำคัญของแผน PDP 2015 ที่”จะผลักดันให้พลังงานทดแทนขึ้นมามีสัดส่วนกรอบการใช้เชื้อเพลิงของประเทศกว่า 20% ในปี 2579 จากในปัจจุบันที”เพียง 8%
ซึ่งในประกาศฉบับนี้ได้เน้นย้ำข้อความสำคัญเรื่อง ผลักดันการกำจัดขยะและโรงไฟฟ้าขยะ อย่างไรก็ตาม มีการชี้แจงเพิ่มเติมว่ากิจการอื่นที่เกี่ยวข้องหรือกิจการที่อยู่ในแผน PDP 2015 จะได้รับประโยชน์เช่นกัน ซึ่งเราตีความได้ว่าคือกลุ่มผู้ประกอบการในธุรกิจพลังงานทดแทนทุกประเภท ซึ่งคาดว่าจะมีความชัดเจนมากขึ้นในระยะถัดไป
 
อย่างไรก็ตาม Top pick: Sentiment เชิงบวกต่อหุ้นกลุ่มพลังงานทดแทน ซึ่งจะทำให้โครงการพลังงานทดแทนสามารถอนุมัติและเริ่มก่อสร้างได้รวดเร็วขึ้น จากการแก้ปัญหาผังเมืองรวม โดยกลุ่มที่ได้ประโยชน์ที่สุดจากการเน้นย้ำในการประกาศครั้งนี้ คือ
1) ผู้ประกอบการกำจัดขยะและกากอุตสาหกรรมและผู้ที่ดำเนินการก่อสร้างโรงไฟฟ้าขยะ BWG-GENCO และ SAMART ([email protected])
2) กลุ่มประกอบการโรงไฟฟ้าชีวมวลที่อยู่ในแผน PDP 2015 ผลักดันให้การเปิดประมูลพลังงานชีวมวล 36 MW ในสามจังหวัดชายแดนภาคใต้เดินหน้าต่อเนื่อง TPCH ([email protected])
3) การเปิดประมูลโซล่าฟาร์ม 600 MW ในเฟสแรก ที่มีการระงับไว้ชั่วคราวเพื่อตรวจสอบเอกสารและปัญหาผังเมือง เราคาดว่าน่าจะมีการประกาศความคืบหน้าในสิ้นเดือน ม.ค.59 และจะผลักดันให้กลุ่มผู้ประกอบการที่ไม่ผ่านการคัดเลือก เพราะผังเมือง มีโอกาสที่จะชนะการประมูลเพิ่มมากขึ้น
โดยมีหุ้น Under Coverage คือ GUNKUL ([email protected]) ผ่านการคัดเลือก 50MW, PSTC [email protected]) ผ่านการคัดเลือก 15 MW และผู้ประกอบการอื่นๆ IFEC (ผ่าน 48 MW), EPCO (ผ่าน 30 MW), TSE (ผ่าน 45 MW), SOLAR (ผ่าน 100 MW), BCP (ผ่าน 45 MW) และ AKR (ผ่าน 9 MW)